ประกาศคณะกรรมการส่งเสริมการจัดการศึกษาสำหรับคนพิการเรื่องกำหนดอัตราและรายการที่ให้การอุดหนุนทางการศึกษาอาชีวศึกษาสำหรับคนพิการ โดยที่ระเบียบคณะกรรมการส่งเสริมการจัดการศึกษาสำหรับคนพิการว่าด้วยการจัดการอาชีวศึกษาสำหรับคนพิการ พ.ศ. ๒๕๕๒ ข้อ ๖ วรรคสอง กำหนดให้สถานศึกษาที่รับคนพิการเข้าศึกษามีสิทธิได้รับค่าเล่าเรียนค่าบำรุง ค่าธรรมเนียมและค่าใช้จ่ายอื่นตามจำนวนเงินที่ต้องเรียกเก็บจากนักศึกษาพิการ ทั้งนี้ไม่เกินอัตราและรายการที่คณะกรรมการส่งเสริมการจัดการศึกษาสำหรับคนพิการกำหนดอาศัยอำนาจตามความในมาตรา๑๒ (๔) แห่งพระราชบัญญัติการจัดการศึกษาสำหรับคนพิการ พ.ศ. ๒๕๕๑คณะกรรมการส่งเสริมการจัดการศึกษาสำหรับคนพิการ จึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการส่งเสริมการจัดการศึกษาสำหรับคนพิการ เรื่องกำหนดอัตราและรายการที่ให้การอุดหนุนทางการศึกษาอาชีวศึกษาสำหรับคนพิการข้อ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้สถานศึกษา หมายความว่า สถานศึกษาของรัฐและสถานศึกษาเอกชนที่จัดการอาชีวศึกษาหลักสูตรประกาศนียบัตรวิชาชีพชั้นสูง หรือหลักสูตรปริญญาตรีสายเทคโนโลยีและปฏิบัติการตามกฎหมายว่าด้วยการอาชีวศึกษาสถานศึกษาเอกชน หมายความว่าสถานศึกษาที่จัดตั้งขึ้นตามกฎหมายว่าด้วยโรงเรียนเอกชนส่วนราชการ หมายความว่า กระทรวง ทบวงกรมหรือหน่วยงานอื่นที่มีฐานะเทียบเท่ากรมและเป็นนิติบุคคล รวมถึงองค์กรปกครองส่วนท้องถิ่นหน่วยงานอื่นของรัฐที่มีสถานศึกษา หรือหน่วยงานการศึกษาในสังกัดหรือในกำกับและจัดการศึกษาหลักสูตรประกาศนียบัตรวิชาชีพชั้นสูงหรือหลักสูตรปริญญาตรีสายเทคโนโลยีและปฏิบัติการคณะกรรมการ หมายความว่าคณะกรรมการส่งเสริมการจัดการศึกษาสำหรับคนพิการเลขาธิการ หมายความว่าเลขาธิการคณะกรรมการการอาชีวศึกษาข้อ๔สถานศึกษาที่มีสิทธิได้รับการอุดหนุนทางการศึกษาตามประกาศนี้ต้องเป็นสถานศึกษาที่ได้รับคนพิการซึ่งมีบัตรประจำตัวคนพิการตามกฎหมายว่าด้วยการส่งเสริมและพัฒนาคุณภาพชีวิตคนพิการเข้าศึกษาในหลักสูตรประกาศนียบัตรวิชาชีพชั้นสูงหรือหลักสูตรปริญญาตรีสายเทคโนโลยีและปฏิบัติการและผู้นั้นต้องไม่เคยได้รับการอุดหนุนทางการศึกษาตามประกาศนี้ในหลักสูตรประกาศนียบัตรวิชาชีพชั้นสูงหรือหลักสูตรปริญญาตรีมาก่อน เว้นแต่ผู้ที่เคยได้รับการอุดหนุนทางการศึกษาในหลักสูตรประกาศนียบัตรวิชาชีพชั้นสูงมีสิทธิได้รับการอุดหนุนทางการศึกษาเพื่อเข้าศึกษาต่อในหลักสูตรปริญญาตรีได้ข้อ๕ รายการที่ให้การอุดหนุน ตามข้อ ๔ประกอบด้วย ค่าเล่าเรียน ค่าบำรุง ค่าธรรมเนียมและค่าใช้จ่ายอื่นในทำนองเดียวกันกับค่าเล่าเรียน ค่าบำรุง ค่าธรรมเนียมตามรายการและอัตราที่กำหนดในระเบียบ ข้อบังคับ หรือประกาศของส่วนราชการสถาบันการอาชีวศึกษาหรือสถานศึกษาเอกชน แล้วแต่กรณีข้อ๖การยื่นคำขอรับเงินอุดหนุนให้สถานศึกษาแต่ละแห่งดำเนินการ ดังต่อไปนี้(๑)ประมาณการจำนวนเงินและจำนวนนักศึกษาพิการที่คาดว่าจะรับเข้าศึกษาในแต่ละปี เพื่อประกอบการจัดทำคำของบประมาณประจำปีโดยรายงานต่อส่วนราชการ ทั้งนี้ภายในเดือนกุมภาพันธ์ของทุกปี(๒)รายงานจำนวนเงินที่จะต้องเรียกเก็บและรายชื่อนักศึกษาพิการที่รับเข้าศึกษาในแต่ละภาคการศึกษาตามแบบที่เลขาธิการกำหนด พร้อมด้วยระเบียบ ข้อบังคับ หรือประกาศของสถานศึกษาที่ใช้บังคับในภาคการศึกษานั้น โดยรายงานต่อส่วนราชการเพื่อประกอบการเบิกจ่ายงบประมาณ ทั้งนี้ภายในเดือนมิถุนายนและพฤศจิกายนของทุกปีข้อ๗ให้สถานศึกษาแต่ละแห่งรายงานข้อมูลเกี่ยวกับผลการศึกษาของนักศึกษาพิการต่อส่วนราชการตามแบบที่เลขาธิการกำหนด อย่างน้อยปีละครั้งทั้งนี้ ภายในเดือนกันยายนของทุกปี เพื่อรายงานต่อคณะกรรมการต่อไปข้อ๘ให้สถานศึกษาที่รับนักศึกษาซึ่งมีบัตรประจำตัวคนพิการเข้าศึกษาก่อนประกาศนี้ใช้บังคับได้รับการอุดหนุนทางการศึกษาตามประกาศนี้ตั้งแต่ปีการศึกษา๒๕๕๓ เป็นต้นไปประกาศณ วันที่ ๑๒ พฤษภาคม พ.ศ. ๒๕๕๓ชินวรณ์ บุณยเกียรติรัฐมนตรีว่าการกระทรวงศึกษาธิการประธานกรรมการส่งเสริมการจัดการศึกษาสำหรับคนพิการปริยานุช/จัดทำ๒๔ มิถุนายน๒๕๕๓นันท์นภัสร์/ตรวจ๒๔ มิถุนายน๒๕๕๓โชติกานต์/ปรับปรุง๒๑ สิงหาคม๒๕๖๑[๑]ราชกิจจานุเบกษา เล่ม ๑๒๗/ตอนพิเศษ ๗๔ ง/หน้า ๙๓/๑๔ มิถุนายน ๒๕๕๓